Veseli: Çdo qeveri mund të bjerë por jo të largohen amerikanët nga Kosova
Kryeministri Ramush Haradinaj vazhdon të mbajë qëndrim kundër pezullimit të tarifave ndaj Serbisë dhe është përplasur në distancë me presidentin Hashim Thaçi.
Kryetari i parlamentit të Kosovës, Kadri Veseli, tha sot se më parë mund të bjerë qeveria e vendit se sa të largohen trupat amerikane nga Kosova. Ai i bëri këto komente në Mitrovicë, duke komentuar debatet e ashpra ndërmjet udhëheqësve institucional për të ardhmen e marrëdhënieve me Shtetet e Bashkuara që janë sfiduar për shkak të refuzimit të qeverisë që të dëgjojë kërkesat amerikane për pezullimin e tarifave ndaj mallrave serbe, për t’u hapur rrugë bisedimeve. Shtetet e Bashkuara tashmë kanë ndërmarr veprime ndëshkuese dhe javën që lamë pas u ngritën shqetësime për mundësinë e largimit të rreth 650 trupave amerikane që shërbejnë në kuadër të forcave paqeruajtëse të NATO-s, prania e të cilëve shihet si thelbësore për sigurinë e Kosovës. Zoti Veseli tha se prania amerikane në Kosovë është më e rëndëishme se cdo qeveri. ,tha ai. Kryeministri, Ramush Haradinaj, tha ndërkaq të hënën gjatë një vizite në Gjilan se një marrëveshjeje me Serbinë do të mund të ndalonte edhe prishjen e marrëdhënieve me Shtetet e Bashkuara, por ritheksoi qëndrimin për mospezullimin e tarifave. Lidhja Demokratike e Kosovës, akuzoi ndërkaq partnerët e koalicionit qeverisës për marëdhëniet aktuale të vendit me aleatët. Kryetari i kësaj partie, Isa Mustafa tha se Kosova është në gjendje të rëndë ndërsa hodhi poshtë pohimet se Lidhja Demokratike do të hyjë në koalicion qeverisës për të shpëtuar situatën në të cilën ndodhet vendi. ,tha zoti Mustafa. Analisti Ilir Ibrahimi tha për Zërin e Amerikës se marrëdhëniet me Shtetet e Bashkuara janë në nivelin më të ulët. Ai tha se megjithatë marrëdhëniet e mira të Shteteve të Bashkuara janë me popullin e Kosovës dhe jo me udhëheqës të veçantë. tha zoti Ibrahimi. Zoti Ibrahimi thotë se është e qartë se Washingtoni zyrtar ka miratuar një politikë për rajonin dhe nuk është mençuri që udhëheqësit e Kosovës që të mos rreshtohen përkrah Shteteve të Bashkuara. ,tha zoti Ibrahimi. Kosova po përballet me pikën më të ulët të marrëdhënieve me Shtetet e Bashkuara të Amerikës për shkak të tarifave, rreth vendosjes së të cilave shihet një pajtim në shkallë të gjerë në Kosovë, por skena politike është thellësisht e dnarë rreth kërkesave për pezullimin e tyre.